CELEX: 32012D0010(01)
Language: hu
Date: 2012-06-19 00:00:00
Title: 2012/367/EU: Az Európai Központi Bank határozata ( 2012. június 19. ) a beszerzési szabályok meghatározásáról szóló EKB/2007/5 határozat módosításáról (EKB/2012/10)

10.7.2012   
            
            
               HU
            
            
               Az Európai Unió Hivatalos Lapja
            
            
               L 178/14
            
         AZ EURÓPAI KÖZPONTI BANK HATÁROZATA
   (2012. június 19.)
   a beszerzési szabályok meghatározásáról szóló EKB/2007/5 határozat módosításáról
   (EKB/2012/10)
   (2012/367/EU)
   AZ EURÓPAI KÖZPONTI BANK IGAZGATÓSÁGA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére,
   tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (1) és különösen annak 19. cikkére,
   mivel:
   
               (1)
            
            
               A közbeszerzési eljárásoknak az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvben (2) meghatározott értékhatárait módosította a 2004/17/EK, a 2004/18/EK és a 2009/81/EK európai parlamenti és tanácsi irányelvnek a közbeszerzési eljárásokra irányadó értékhatárok tekintetében történő módosításáról szóló, 2011. november 30-i 1251/2011/EU bizottsági rendelet (3).
            
         
               (2)
            
            
               Noha az Európai Központi Bank („EKB”) nem áll a 2004/18/EK irányelv hatálya alatt, ugyanezen értékhatárokat kívánja alkalmazni közbeszerzési eljárásai tekintetében.
            
         
               (3)
            
            
               A beszerzési szabályok meghatározásáról szóló, 2007. július 3-i EKB/2007/5 határozatot (4) ezért megfelelően módosítani kell,
            
         ELFOGADTA EZT A HATÁROZATOT:
   1. cikk
   Módosítások
   Az EKB/2007/5 határozat 4. cikkének (3) bekezdése helyébe az alábbi szöveg lép:
   
      „(3)   A következő értékhatárok alkalmazandók:
      
                  a)
               
               
                  200 000 EUR árubeszerzési és szolgáltatásnyújtási szerződések esetében;
               
            
                  b)
               
               
                  5 000 000 EUR építési beruházásra irányuló szerződések esetében.”
               
            
   2. cikk
   Hatálybalépés
   (1)   Ez a határozat 2012. szeptember 1-jén lép hatályba.
   (2)   Az e határozat hatálybalépése előtt megkezdett ajánlattételi eljárásokat az EKB/2007/5 határozat azon rendelkezéseivel összhangban kell befejezni, amelyek az ajánlattételi eljárás megkezdésekor hatályban voltak. E rendelkezés alkalmazásában egy ajánlattételi eljárás azon a napon kezdődik, amelyen a hirdetményt elküldték az Európai Unió Hivatalos Lapjának, illetve az olyan esetekben, amikor nincs szükség ilyen hirdetményre, azon a napon, amelyen az EKB egy vagy több szállítót felkér az ajánlat benyújtására.
   
      Kelt Frankfurt am Mainban, 2012. június 19-én.
      
         
            az EKB elnöke
         
         Mario DRAGHI
      
   
   
      (1)  HL L 80., 2004.3.18., 33. o.
   
      (2)  HL L 134., 2004.4.30., 114. o.
   
      (3)  HL L 319., 2011.12.2., 43. o.
   
      (4)  HL L 184., 2007.7.14., 34. o.